Distins cu numeroase premii literare, romanul Casa spiritelor a fost adaptat pentru marele ecran în 1993, în regia lui Billie August, cu o distribuție de excepție: Meryl Streep, Winona Ryder, Jeremy Irons, Vanessa Redgrave, Glenn Close și Antonio Banderas. „Pe 8 ianuarie 1981, pe când mă aflam în Venezuela, am primit un telefon care mă anunța că bunicul meu iubit era pe moarte. Am început să-i scriu o scrisoare, iar acea scrisoare s-a preschimbat în primul meu roman, Casa spiritelor, apărut în 1982“, avea să declare Isabel Allende două decenii mai târziu. Astfel s-a născut saga familiei Trueba, în care ritmurile violente ale unui pământ mitic, răvășit de cutremure și uragane, par o a doua natură a personajelor. Împletind mistica și politica, splendoarea și decadența unei lumi ce devine istorie, Casa spiritelor este una dintre cele mai seducătoare cărți din literatura contemporană. \n \n Cu acest roman spectaculos, Isabel Allende devine prima femeie care se alătură clubului, până acum exclusivist masculin, al marilor autori latino-americani. - The New York Times Book Review \n \n De la romanele lui Gabriel Garcia Marquez, lumea a așteptat o carte de aceeasi forță, însa cu o nouă viziune. Această carte se dovedește a fi Casa spiritelor. - Boston Sunday Globe \n \n Traducere din limba spaniolă de Cornelia Rădulescu.